Държавен вестник, бр. 67, 2010 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  67
Раздел III. Базова характеристика на местата 
за упражняване на специалността „Клинична 
хематология“. Структури, устройство, специ­
фични дейности, персонал
Дейности по специалност клинична хема­
тология се извършват в лечебни заведения за 
извънболнична и болнична медицинска помощ.
В болници за активно лечение структурите 
(отделения, клиники, специализирани заведе­
ния) по клинична хематология се класифицират 
на три нива в зависимост от нивото на компе­
тентност, чиито критерии покриват.
1. Изисквания за осъществяване на специ­
алността „Клинична хематология“ в извънбол­
нични условия – Хематологичен кабинет 
Хематологичният кабинет е най-малката 
структура по клинична хематология, която 
може да бъде самостоятелна амбулатория 
за СИМП или част от структурата на друго 
лечебно заведение – медицински център или 
диагностично-консултативен център.
1.1. Устройство. Хематологичният кабинет 
се състои от помещение за преглед. В случай, 
когато освен консултативна дейност се осъ­
ществяват и манипулации, кабинетът трябва 
да разполага и с манипулационна. Манипула­
ционната може да се обособи като функцио­
нална част от помещението за прегледи, да се 
помещава в отделна стая или да е манипула­
ционна, обща за лечебното заведение, в което 
е разкрит кабинетът. 
1.2. Персонал.
1.2.1. Лекари. Най-малко един лекар с при­
зната специалност „Клинична хематология“:
а) лекар без призната специалност „Клинична 
хематология“ може да работи в хематологичен 
кабинет само под ръководството на лекар с 
призната специалност „Клинична хематология“;
б) лекарят с призната специалност по кли­
нична хематология участва в програма за про­
дължаващо медицинско обучение по клинична 
хематология.
1.2.2. Медицинска сестра. Медицинската 
сестра в хематологичен кабинет се назначава 
по преценка на лекаря с призната специалност 
по клинична хематология. Видът и обемът на 
работата в хематологичния кабинет на медицин­
ската сестра се регламентират в длъжностната 
є характеристика.
1.3. Медицински дейности, които могат да 
бъдат осъществявани в хематологичен кабинет:
1.3.1. Специализирани диагностични меди­
цински дейности:
1.3.1.1. Специализиран медицински преглед, 
вкл. снемане на анамнеза и физикален статус 
на пациента.
1.3.1.2. Микроскопско изследване на цито­
логичен материал от периферна кръв и костен 
мозък, стандартно оцветени.
1.3.1.3. Аспирация на костен мозък (стер­
нална пункция).
1.3.1.4. Костномозъчна биопсия (трепано­
биопсия).
1.3.1.5. Интерпретация на резултати от:
а) пълна кръвна картина, диференциална 
кръвна картина, изследване на феритин, ви­
тамин В12, фолиева киселина, изследване на 
показатели на хемостазата;
б) цитологични и цитохимични изследвания 
на материали от кръв, костен мозък, церебро-
спинална течност, изливи в серозни кухини;
в) изследване на клетъчен и хуморален 
имунитет;
г) имунохимични и имунохематологични 
изследвания;
д) цитогенетично и молекулярно-генетично 
изследване;
е) имунофенотипизация на клетки от пери­
ферна кръв и костен мозък;
ж) кинетиката на изотопно маркирани тром­
боцити, еритроцити, обем циркулираща кръв.
1.3.1.6. Започване и контролиране на лечение 
на доброкачествени заболявания на кръвта и 
кръвотворните органи, неизискващи стацио­
нарни условия. 
1.3.2. Посочените в т.1.3.1.5 изследвания, 
които са обект на интерпретация от хематолога, 
се осъществяват в специализирани медико-ди­
агностични лаборатории, в които се провежда 
регулярен контрол на качеството.
1.3.3. В хематологичния кабинет не се из­
вършват лабораторни диагностични процедури, 
като: количествено изследване на кръвни клетки, 
химични, цитохимични, имунохимични, иму­
нохематологични, цитогенетични, молекуляр­
но-генетични, флоуцитометрични изследвания, 
изследване на хемостазата, както и обработка 
на цитологичен и хистологичен материал от 
тъкани и органи. 
1.3.4. Лечебни манипулации, които могат да 
бъдат извършвани в хематологичен кабинет:
1.3.4.1. Планови общотерапевтични лечебни 
манипулации (инжекции или инфузии), които 
могат да се извършват в амбулаторни условия, 
както следва:
а) приложение на витамин В12;
б) приложение на кортикостероиди;
в) приложение на хелатори;
г) приложение на колонистимулиращи фак­
тори (вкл. еритропоетин);
д) приложение на алфа-интерферон;
е) приложение на коагулационни фактори;
ж) инфузия на електролити;
з) приложение на антибиотици;
и) приложение на парентерални железни 
лекарствени продукти.
1.3.4.2. Спешни манипулации – осъществя­
ват се съгласно правомощията и задълженията 
на българския лекар и до идването на екипите 
на Спешната медицинска помощ и включват:
а) лечение на алергични реакции;
б) лечение на бъбречни, жлъчни, абдоми­
нални колики;
в) лечение на постцитостатичен емезис;
г) лечение на хипертонична криза;